b'\n_START_ARTICLE_\nGare du Nord\n_START_PARAGRAPH_\nGare du Nord (liet. \xc5\xa1iaurin\xc4\x97 stotis)\xc2\xa0\xe2\x80\x93 viena i\xc5\xa1 \xc5\xa1e\xc5\xa1i\xc5\xb3 did\xc5\xbei\xc5\xb3j\xc5\xb3 vie\xc5\xa1ojo transporto sto\xc4\x8di\xc5\xb3 Pary\xc5\xbeiuje. \xc5\xa0ioje stotyje savo mar\xc5\xa1rutus turi TGV greitieji traukiniai, R\xc3\xa9seau Express R\xc3\xa9gional ir Transilien regioniniai traukiniai. Kasmet stotis aptarnauja apie 190 milijon\xc5\xb3 keleivi\xc5\xb3 ir pagal \xc5\xa1\xc4\xaf rodikl\xc4\xaf ji yra pirma visoje Europoje ir pasaulyje neskaitant Japonijos sto\xc4\x8di\xc5\xb3. _NEWLINE_Stoties kompleksas buvo suprojektuotas pranc\xc5\xabz\xc5\xb3 architekto Jacques Hittorff ir atidaryta 1864\xc2\xa0m. Gare du Nord stotimi naudojasi traukiniai, vykstantys \xc4\xaf \xc5\xa1iaur\xc4\x97s Pranc\xc5\xabzij\xc4\x85, Belgij\xc4\x85, Vokietij\xc4\x85, Nyderlandus ir JK._NEWLINE_Kelios stoties platformos skirtos Pary\xc5\xbeiaus metropolitenui, o nuo 1994\xc2\xa0m. stotyje stoja ir greitieji Eurostar traukiniai. \xc5\xa0i\xc5\xb3 traukini\xc5\xb3 keleiviai sudaro apie 3\xc2\xa0% vis\xc5\xb3 stoties keleivi\xc5\xb3 srauto.'